*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*65. számú előterjesztés*

Bátaszék Város Önkormányzata Képviselő-testületének 2018. március 8-án,

14,00 órakor megtartandó RENDKÍVÜLI ülésére

*Döntés a Schindler-házban szálláshely kialakítása érdekében Leader pályázat benyújtásáról*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Kondriczné dr. Varga Erzsébet jegyző    **Tárgyalja:**---- |

**Tisztelt Képviselő-testület!**

Bátaszék Város Önkormányzat Képviselő-testülete a 16/2018.(I.31.) önkormányzati határozatával támogatta a VP6-19.2.1.-75-1-17 kódszámú, A vidéki turizmus erősödését szolgáló minőségi szálláshelyek és kapcsolódó szolgáltatások kialakítása és fejlesztése című felhívásra „Szálláshely kialakítás Bátaszéken” elnevezéssel pályázat benyújtását.

A felhívásnak is megfelelő építészeti - műszaki tervdokumentáció elkészült. Ezzel együtt az árazott költségvetéseket is elkészítette a tervező (1.sz melléklet főösszesítő).

Az I. ütemben a szálláshely kialakítás költsége nettó 41.679.544,-Ft+27% ÁFA. Ez a költség számolható el a pályázat keretein belül. További munkák elvégzése is szükséges (pl.: tető javítás) ahhoz, hogy a kor színvonalának megfelelően kerüljön felújításra az épület. Ez további nettó 7.643.340,-Ft +27% ÁFA.

A II. ütemben történő további szálláshely kialakítás költsége nettó 17.480.590,-Ft+27% ÁFA.

A pályázati kiírás szerint az igényelhető vissza nem térítendő támogatás összege maximum 10.000.000 Ft.

A támogatás intenzitása 50%.

Ai I. ütem kivitelezési összegét és a maximális támogatási összeget tekintve a támogatás intenzitása 24%-ra csökken.

Áttekintve az önkormányzat költségvetésének forrás oldalát úgy látjuk, hogy nincs meg a finanszírozás lehetősége, ezért a fentiek figyelembe vételével nem javasoljuk

- a támogatási kérelem benyújtását, és így

- a Bátaszékért Marketing NKft. részére a Bátaszék Budai u. 49. szám (hrsz: 567) ingatlan ingyenesen használatba adása sem szükséges.

***H a t á r o z a t i j a v a s l a t :***

**Bátaszék Budai u. 49. szám (hrsz: 567) ingatlan vonatkozásában pályázat benyújtására**

Bátaszék Város Önkormányzatának Képviselő-testülete,

1. a VP6-19.2.1.-75-1-17 kódszámú, A vidéki turizmus erősödését szolgáló minőségi szálláshelyek és kapcsolódó szolgáltatások kialakítása és fejlesztése című felhívásra „Szálláshely kialakítás Bátaszéken” elnevezéssel a Bátaszék Budai u. 49. szám alatti (hrsz: 567) ingatlan vonatkozásában a Bátaszékért Marketing NKft. általi pályázat benyújtását nem támogatja,
2. a 15/2018.(I.31.) önkormányzati határozatot és az 52/2018.(II.20.) önkormányzati határozatot hatályon kívül helyezi.

*Határidő:* azonnal

*Felelős*: Kondriczné dr. Varga Erzsébet jegyző

(a határozat megküldéséért)

*Határozatról értesül*: Bátaszékért Marketing NKft.

Bátaszéki KÖH városüz. iroda

Bátaszéki KÖH pénzügyi iroda

irattár